Ερρίκος της Σκωτίας

Ο Ερρίκος της Σκωτίας (Αγγλ. Henry, Earl of Northumbria, 1114 – 12 Ιουνίου 1152), μέλος του Οίκου του Ντάνκελντ και διάδοχος του θρόνου της Σκωτίας ήταν γιος του Δαυίδ Α΄ της Σκωτίας και της συζύγου του Μαώ του Χάντιγκτον. Ο Ερρίκος της Σκωτίας 3ος κόμης του Χάντιγκτον και 3ος κόμης της Νορθουμβρίας πήρε το όνομα του από τον θείο του Ερρίκου Α΄ της Αγγλίας που είχε παντρευτεί την αδελφή του πατέρα του Ματθίλδη της Σκωτίας. Ο πατέρας του Δαυίδ Α΄ επιτέθηκε στην Αγγλία (1136) και αντιμετώπισε τον Στέφανο του Μπλουά στο Καρλάιλ. Ακολούθησε συμφωνία μεταξύ τους χωρίς μάχη σύμφωνα με την οποία ο Ερρίκος θα έδινε όρκο υποτέλειας στον Στέφανο για το Καρλάιλ και την κομητεία του Χάντιγκτον. Ο Ερρίκος ταξίδευσε στην Αγγλική αυλή το Πάσχα του 1136, το ταξίδι ακολούθησαν πολλές κατηγορίες για προδοσία με αποτέλεσμα να επιστρέψει ο Ερρίκος ύστερα από απαίτηση του πατέρα του.

Ύστερα από δεύτερη επίθεση από τον πατέρα του ο Ερρίκος χρίστηκε με την κομητεία της Νορθουμβρίας (1139), την ίδια χρονιά συνάντησε τον Στέφανο στο Νότιγχαμ, δέχτηκε το Καρλάιλ και το Κάμπερλαντ και έδωσε όρκο υποτέλειας στον Στέφανο για την κομητεία.
Την συμφωνία του Ερρίκου με τον Στέφανο ακολούθησε ο γάμος του Ερρίκου με την Άντα ντε Βαρέν, ο γάμος σταθεροποίησε την θέση του Ερρίκου στο βασίλειο του Στεφάνου.  Μετά την αιχμαλωσία των δυνάμεων του Στέφανου από τις δυνάμεις της Αυτοκράτειρας Ματθίλδης ο Ερρίκος κράτησε την κομητεία της Νορθουμβρίας σαν Σκωτσέζικο δώρο. Μετά τον θάνατο του Ερρίκου η κομητεία πέρασε στον ετεροθαλή αδελφό του Σίμων Β΄ του Σενλίς.

Οικογένεια

Με τον γάμο του με την Άντα ντε Βαρέν κόρη του Γουλιέλμου του Βαρέν, 2ου κόμη του Σάρρεϋ (πέθανε το 1138) και της Ελισάβετ των Καπετιδών, κόρης του Ούγου κόμη του Βερμαντουά απέκτησε :
 Άντα (1139 – 1206), παντρεύτηκε τον Φλόρις Γ΄ κόμη της Ολλανδίας (1161).
 Μαργαρίτα (1140 - 1201) παντρεύτηκε πρώτα με τον Κόναν Δ΄ δούκα της Βρετάνης (1160), μετά με τον Χάμφρεϊ Γ΄ του Μπόχυν, κύριο του Τράουμπριτζ και έπειτα με τον σερ Ουίλλιαμ ΦιτζΠάτρικ.
 Μάλκολμ Δ΄, βασιλιάς της Σκωτίας.
 Γουλιέλμος Α΄ π. 1143-1214, βασιλιάς της Σκωτίας.
 Δαβίδ, 8ος κόμης της Χάντινγντον.
 Μαώ, πέθανε άγαμη (1152)
 Μάρτζορι, παντρεύτηκε τον Γκίλλε Κριστ, κόμη του Άνγκους.

Παραπομπές

Πηγές

Barlow, Professor Frank, The Feudal Kingdom of England 1012 - 1216, London,1955, tree opposite p.288.
Burke, John & John Bernard, The Royal Families of England, Scotland, and Wales, with their Descendants, Sovereigns and Subjects, London, 1851, vol.2, page xlvii and pedigree XXIX.
Dunbar, Sir Archibald H., Bt., Scottish Kings, a Revised Chronology of Scottish History, 1005 - 1625, Edinburgh, 1899, p.64-65.
Everard, Judith; Jones, Michael C. E., eds. (1999). The Charters of Duchess Constance of Brittany and Her Family, 1171-1221. The Boydell Press.
Howard, Joseph Jackson, LL.D., F.S.A., Miscellanea Genealogica et Heraldica, New Series, volume I, London, 1874, p.337.
Oram, Richard (2011). Domination and Lordship: Scotland, 1070-1230. Edinburgh University Press.
Stringer, Keith, "Senlis, Simon (II) de, earl of Northampton and earl of Huntingdon (d. 1153)", Oxford Dictionary of National Biography, Oxford University Press, 2004 accessed 20 May 2007

Οίκος του Ντάνκελντ